हर यूनिवर्सिटी कैम्पस में योगा क्लासेज लगेंगी, इसके लिए नया सिलेबस भी तैयार
Saudi Arabia Government Introduced Yoga In Universities For Mental, Physical Health. सऊदी अरब की हर यूनिवर्सिटी में अब योगा क्लासेज लगेंगी। इसके लिए स्पेशल सिलेबस भी तैयार कर लिया गया है। सऊदी सरकार इसके लिए पहले ही कमेटी बना चुकी थी
सऊदी अरब की हर यूनिवर्सिटी में अब योगा क्लासेज लगेंगी। इसके लिए स्पेशल सिलेबस भी तैयार कर लिया गया है। सऊदी सरकार इसके लिए पहले ही कमेटी बना चुकी थी। ये कमेटी पहले ही काफी एक्टिव है, लेकिन अब इसका दायरा बढ़ाया जा रहा है।
सऊदी सरकार ने कुछ महीने पहले कहा था कि योग से माइंड और बॉडी का बैलेंस बेहतर किया जा सकता है और इसलिए इसे स्कूल और यूनिवर्सिटीज के सिलेबस में शामिल किया जाएगा।
कमेटी ने अहम फैसले लिए
सऊदी अरब की वेबसाइट ‘द नेशनल’ ने सऊदी योगा कमेटी की प्रेसिडेंट नाउफ अल मेरवई के हवाले से बताया है कि अब देश की तमाम यूनिवर्सिटीज में योगा क्लासेज लगेंगी। नाउफ के मुताबिक- इस बारे में सऊदी योगा कमेटी और सऊदी स्पोर्ट्स फेडरेशन और मिनिस्ट्री ऑफ एजुकेशन के साथ एग्रीमेंट साइन किया जा चुका है। इसका मकसद है कि भविष्य में सभी यूनिवर्सिटीज को योगा से जोड़ा जाए।
नाउफ ने आगे कहा- हमने कुछ MoUs साइन किए हैं। इनमें योगा की ट्रेनिंग, प्रैक्टिस, कॉम्पटीशन्स और सोशल एक्टिविटीज का जिक्र है। इसको लेकर एक्सपर्ट्स की मदद से रिसर्च भी शुरू होगा। रियाद यूनिवर्सिटी में इसके लिए एक स्पेशल ट्रेनिंग सेशन ऑर्गनाइज किया जा चुका है।
सऊदी सरकार का पूरा सपोर्ट
नाउफ ने कहा- मैं सऊदी सरकार की स्पोर्ट्स मिनिस्ट्री की शुक्रगुजार हूं कि उन्होंने हमें इतनी तेजी से हर चीज का अप्रूवल और सपोर्ट दिया। अब हमें योगा के बेहतर प्रैक्टिशनर मिल सकेंगे। योगा कमेटी बनाने में लीडरशिप का जो सहयोग मिला, वो शानदार है। मैं 10 साल से योगा कर रही हूं। पांच साल से लोगों को सिखा रही हूं। मेल हों या फीमेल, सबके बीच यह बहुत पॉपुलर हो चुका है।
योगा कमेटी की प्रेसिडेंट ने आगे कहा- कुछ दिन पहले मेरी मुलाकात एशियन योगा फेडरेशन के चीफ लेमिश लोहान से हुई थी। उन्होंने कहा- सऊदी अरब पूरे गल्फ का वो अकेला मुल्क है, जिसने योगा पर इतना जबरदस्त काम किया है। हाल ही में हमने जो योगा चैम्पियनशिप कराई, उसमें 112 प्रैक्टिशनर्स ने हिस्सा लिया। इनमें से 95 तो लड़कियां थीं। ज्यादातर की उम्र 15 से 25 साल के बीच थी।
